Kjarval – málarinn sem fór sínar eigin leiðir Höfundur : Margrét Tryggvadóttir 4 stjörnur Bókin Kjarval – málarinn sem fór sínar eigin leiðir eftir Margréti Tryggvadóttur er vegleg bók um frægasta málara Íslands fyrir yngri kynslóðir . Það er mikið fagnaðarefni að bók um listamann og listfræði sé gefin út fyrir börn og unglinga og sár vöntun á slíku efni á Íslandi , og ekki síður vöntun á slíku kennsluefni í grunnskólum . Margrét hefur áður sent frá sér bókina Skoðum myndlist og Íslandsbók barnanna en báðar bækurnar hlutu Fjöruverðlaun og sú síðarnefnda tilnefnd til Barnabókaverðlauna Reykjavíkur og Íslensku bókmenntaverðlaunana . Bókin um Kjarval virðist eiga að höfða til barna um og yfir 10 – 12 ára en textinn ætti einnig að höfða til unglinga og fullorðinna því hér er á ferð afar vel skrifuð og læsileg yfirferð um ævi og störf eins merkasta málara Íslands . Bókin fræddi mig að minnsta kosti heilmikið um æsku hans og uppvöxt ...